|  |  |
| --- | --- |
|  |  |
| **ΔΗΜΟΣ ΧΙΟΥ** |  |  **Χίος, 25 Αυγούστου 2015**  |
|  **Α.Π.: 30289** |
|  |   |
| **ΔΙΕΥΘΥΝΣΗ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ** |
| **Τμήμα Απασχόλησης, Ναυτιλίας και Τουρισμού** |
| **Ταχ. Δ/νση** | **:** | Κανάρη 18 |  |
| **Ταχ. Κώδ.**  | **:** | 82100, Χίος |  |
| **Τηλέφωνο** | **:** | 2271351727 |  |
| **Fax** | **:** | 2271351703 |  |   Προς Eπιμελητήριο Χίου  Φιλίππου Αργέντη 8, Τ. Κ. 82100 Χίος  |
| **e-mail** | **:** | tourismos@chios.gov.gr |  |   |
| **Πληροφορίες** | **:** | Τώρα Ουρανία |  |  |

 **Θέμα: Συμμετοχή Δήμου Χίου στην 31η έκθεση Δυτικής Μακεδονίας 2015, στην Κοζάνη 16-21/09/2015**

Το Επιμελητήριο Κοζάνης σε συνεργασία με το Εκθεσιακό Κέντρο Κοζάνης, διοργανώνουν την **31η «Έμπορο-Βιοτεχνική & Γεωργική Έκθεση Δυτικής Μακεδονίας»**, από **16 έως 21 Σεπτεμβρίου** **2015**, στις σύγχρονες εγκαταστάσεις τους στο **Δ.Δ. Κοίλων Κοζάνης**. Για πρώτη φορά, την Έκθεση συνδιοργανώνουν το Εκθεσιακό Κέντρο Κοζάνης και τα τέσσερα Ε.Β.Ε της Δυτ. Μακεδονίας, ενισχύοντας έτσι την δυναμική της διοργάνωσης και καθιστώντας κοινό σημείο αναφοράς την επιχειρηματική συνεργασία και δράση όλων των παραγωγικών φορέων της περιφέρειας.

Στα 30 χρόνια της διοργάνωσης πάνω από 3000 εκθέτες και πολλές χιλιάδες επισκέπτες (από τις όμορες κυρίως περιοχές της Δυτικής & Κεντρικής Μακεδονίας, Ηπείρου αλλά και τα Βαλκάνια) επιβεβαιώνουν την αποτελεσματικότητα και την αναπτυξιακή προοπτική της αλλά και τις σχέσεις εμπιστοσύνης που δημιουργήθηκαν όλα αυτά τα χρόνια καθιστώντας την **Έμπορο-Βιοτεχνική & Γεωργική Έκθεση Δυτικής Μακεδονίας** **θεσμό.**

Η έκθεση Δυτικής Μακεδονίας 2015 αποτελεί κορυφαίο εμπορικό - οικονομικό και τουριστικό γεγονός ως επίκεντρο του ενδιαφέροντος του παραγωγικού κόσμου όλων των κατοίκων της περιοχής Δυτικής και Κεντρικής Μακεδονίας και Ηπείρου, αλλά και άλλων Βαλκανικών Χωρών καθώς και της Τουρκίας. Για τη φετινή χρονιά έχουν προγραμματιστεί ιδιαίτερες εκδηλώσεις για το κοινό και τους εκθέτες με ψυχαγωγικό , εμπορικό και ενημερωτικό χαρακτήρα καθώς και μία διήμερη εκδήλωση γευσιγνωσίας με προϊόντα , τρόφιμα και ενημερωτικά σχετικά με το τουριστικό προϊόν του κάθε τόπου. Η Έκθεση, είναι ένα σημαντικό οικονομικό γεγονός που τοποθετεί σε πρώτο πλάνο τους πρωταγωνιστές της επιχειρηματικής ανάπτυξης και αποτελεί, δικαιωματικά, το κορυφαίο Εμπορικό – Οικονομικό γεγονός και το επίκεντρο του ενδιαφέροντος του Παραγωγικού Κόσμου και όλων των κατοίκων της περιοχής μας.

Φέτος θα δοθεί  έμφαση στα **Αρωματικά φυτά της Δ. Μακεδονίας με ειδικό αφιέρωμα.**

**Συνεργασίες με τα Βαλκάνια** – έχουν προσκληθεί επιχειρήσεις για να εκθέσουν τα προϊόντα τους αλλά και Εμπορικοί Επισκέπτες – Αντιπρόσωποι, για την προώθηση των Ελληνικών προϊόντων στο εξωτερικό .

**Tιμωμένη χώρα θα είναι Τσέχικη Δημοκρατία,** η όποια θα συμμετάσχει με την Πρεσβεία της και με Επιχειρηματικές Αντιπροσωπείες.

Όπως επισημαίνει ο πρόεδρος του Εμπορικού Επιμελητηρίου Κοζάνης κ. Γεώργιος Ευρενιάδης παρά τις δύσκολες οικονομικές συνθήκες που επικρατούν στη χώρα η φετινή διοργάνωση, αποδεικνύει ότι οι δυνατοί θεσμοί όπως η Έκθεση της Δυτ. Μακεδονίας, παραμένουν αποτελεσματικά εργαλεία προβολής και προώθησης των μικρομεσαίων επιχειρήσεων. Διαδραματίζει σημαντικό ρόλο στην ανάπτυξη τοπικών επιχειρήσεων ενώ συμβάλλει στη διάθεση και προώθηση των  προϊόντων της τοπικής παραγωγής και εμπορίας και σε άλλες αγορές πέραν αυτών της περιφέρειας μας. Στις αγορές αυτές συμπεριλαμβάνονται και αυτές των Βαλκανικών Χωρών και των Χωρών της Κεντρικής κυρίως Ευρώπης.

Ο **Δήμος Χίου** θα συμμετέχει στη συγκεκριμένη έκθεση, όπως προβλέπεται από το σχέδιο τουριστικής προβολής με δικό του περίπτερο , η δαπάνη του οποίου θα καλυφθεί από τον ανάδοχο του έργου "Δράσεις Τουριστικής Προβολής Χίου - Οινουσσών- Ψαρών", την εταιρεία Plus Communication, στην οποία έχει ανατεθεί και υλοποιείται συγχρηματοδοτούμενο από το Ευρωπαϊκό Ταμείο Περιφερειακής Ανάπτυξης και από Εθνικούς Πόρους εντεταγμένο στο πρόγραμμα Δημοσίων Επενδύσεων.

Στην αποστολή θα συμμετέχει η υπάλληλος του τμήματος Τουρισμού Ουρανία Τώρα καθώς και ο Προϊστάμενος του Τμήματος Συγκοινωνιών Δήμου Χίου Σγούτας Γεώργιος, ο οποίος αποτελεί μέλος της Επιτροπής Παρακολούθησης / Παραλαβής του Έργου "Δράσεις Τουριστικής Προβολής Χίου - Οινουσσών- Ψαρών" , η οποία συγκροτήθηκε σύμφωνα με τη με Α.Π. 577/2013/29-07-2013 απόφαση Οικονομικής Επιτροπής Δήμου Χίου .

Η εμπειρία από την περσινή συμμετοχή έδειξε ότι η Δυτική Μακεδονία αγκάλιασε τα τοπικά χιώτικα προϊόντα, τα οποία όμως δεν διατίθενται στη συγκεκριμένη περιοχή και έχουν ακόμα μικρή αναγνωρισιμότητα. Θεωρούμε ότι είναι μια καλή ευκαιρία να συμμετέχουν στην 31η «Έμπορο-Βιοτεχνική & Γεωργική Έκθεση Δυτικής Μακεδονίας» παραγωγοί τοπικών προϊόντων από τη Χίο εκθέτοντας τα προϊόντα τους στο περίπτερο του Δήμου Χίου ενώ ταυτόχρονα θα έχουν τη δυνατότητα να κάνουν επιχειρηματικές συναντήσεις και να κλείσουν συμφωνίες διανομής. Τα έξοδα μετακίνησης και διαμονής στην Κοζάνη θα καλυφθούν από τους ίδιους. Δηλώσεις συμμετοχής μπορούν να γίνονται στο Τμήμα Τουρισμού Δήμου Χίου στην αρμόδια υπάλληλο κ. Τώρα Ουρανία κατά τις ώρες 07:30 – 15:00 (τηλ. επικοινωνίας: 22713-51727 , email: tourismos@chios.gov.gr ). και στην κ. Δουβενζίδου Ειρήνη , αρμόδια υπάλληλος εκθεσιακού κέντρου Κοζάνης (τηλ. επικοινωνίας: 24610-45980 , email: info@ekthesiako.gr).

Στόχος μας μέσω της συγκεκριμένης συμμετοχής να ωφεληθεί το νησί αποβλέποντας στην αύξηση επισκεπτών από τη Βόρεια Ελλάδα δεδομένου και της αεροπορικής σύνδεσης Χίου με Θεσσαλονίκη μέσω της Astra Airlines αλλά και στην ενίσχυση των εμπορικών επαφών -συνεργασιών των επαγγελματιών της Χίου στη Δυτική Μακεδονία.

 Χίος 26-08-2015

 Ο Αντιδήμαρχος Τοπικής Ανάπτυξης Δήμου Χίου

 Καράλης Δημήτριος